钦定古今图书集成/历象汇编/乾象典/第020卷 > 黄帝素问 > 《六元正纪大论》
## 钦定古今图书集成/历象汇编/乾象典/第020卷 > 黄帝素问 > 《六元正纪大论》

帝曰：“五运气行，主岁之纪，其有常数乎？”岐伯曰：“臣请
次之。”

甲子、甲午岁，上少阴火，中太宫土运，下阳明金。热化
二，雨化五，燥化四，所谓正化日也。其化上咸寒，中苦
热，下酸热，所谓药食宜也。

乙丑、乙未岁，上太阴土，中少商金运，下太阳水，热化
寒化胜复同，所谓邪气化日也。灾七宫，湿化五，清化
四，寒化六，所谓正化日也。其化上苦热，中酸和，下甘
热，所谓药食宜也。

丙寅、丙申岁，上少阳相火，中太羽水运，下厥阴木。火
化二，寒化六，风化三，所谓正化日也。其化上咸寒，中
咸温，下辛温，所谓药食宜也。

丁卯、丁酉岁，上阳明金，中少角木运，下少阴火，清化
热化胜复同，所谓邪气化日也，灾三宫，燥化九，风化
三，热化七，所谓正化日也。其化上苦，小温，中辛和，下
咸寒，所谓药食宜也。

戊辰、戊戌岁，上太阳水，中太征火运，下太阴土，寒化
六，热化七，湿化五，所谓正化日也。其化上苦温，中甘
和，下甘温，所谓药食宜也。

己巳、己亥岁，上厥阴木，中少宫土运，下少阳相火风
化清化胜复同，所谓邪气化日也，灾五宫。风化三，湿
化五，火化七，所谓正化日也。其化上辛凉，中甘和，下
咸寒，所谓药食宜也。

庚午、庚子岁，上少阴火，中太商金运，下阳明金。热化
七，清化九，燥化九，所谓正化日也。其化上咸寒，中辛
温，下酸温，所谓药食宜也。

辛未、辛丑岁，上太阴土，中少羽水运，下太阳水，雨化
风化胜复同，所谓邪气化日也，灾一宫，雨化五，寒化
一，所谓正化日也。其化上苦热，中苦和，下苦热，所谓
“药食宜也。”

壬申、壬寅岁，上少阳相火，中太角木运，下厥阴木。火
化二，风化八，所谓正化日也。其化上咸寒，中酸和，下
辛凉，所谓药食宜也。

癸酉、癸卯岁，上阳明金，中少征火运，下少阴火。寒化
雨化“胜复同，所谓邪气化日也。灾九宫，燥化九，热化
二，所谓正化日也。其化上苦小温，中咸温，下咸寒，所
谓药食宜也。”

甲戌、甲辰岁，上太阳水，中太宫土运，下太阴土，寒化
六，湿化五，正化日也。其化“上苦热，中苦温，下苦温，药
食宜也。”

乙亥、乙巳岁，上厥阴木，中少商金运，下少阳相火，热
化寒化胜复同，邪气化日也。灾七宫。风化八，清化四，
火化二，正化度也。其化上辛凉，中酸和，下咸寒，药食
宜也。

丙子、丙午岁，上少阴火，中太羽水运，下阳明金，热化
“二，寒化六，清化四，正化度也。其化上咸寒，中咸热，下
酸温，药食宜也丁丑、丁未岁，上太阴土中少角木运，下太阳水，清化
热化胜复同，邪气化度也。灾三宫，雨化五，风化三，寒
化一，正化度也。其化上苦温，中辛温，下甘热，药食宜
也。”

戊寅、戊申岁，上少阳火，中太征火运，下厥阴木。火化
二，风化三，正化度也。其化上咸寒，中甘和，下辛凉，药
食宜也。

己卯、己酉岁，上阳明金，中少宫土运，下少阴火，风化
清化胜复同，邪气化度也。灾五宫。清化九，雨化五，热
化七，正化度也。其化上苦小温，中甘和，下咸寒，药食
宜也。

庚辰、庚戌岁，上太阳水，中太商金运，下太阴土，寒化
一，清化九，雨化五，正化度也。其化上苦热，中辛温，下
甘热，药食宜也。

辛巳、辛亥岁，上厥阴木，中少羽水运，下少阳相火，雨
化风化胜复同，邪气化度也。灾一宫。风化三，寒化一，
火化七，正化度也。其化上辛凉，中苦和，下咸寒，药食
宜也。

壬午、壬子岁，上少阴火，中太角木运，下阳明金。热化
二，风化八，清化四，正化度也。其化上咸寒，中酸凉，下
酸温，药食宜也。

癸未、癸丑岁，上太阴土，中少征火运，下太阳水。寒化
“雨化胜复同，邪气化度也。灾九宫。雨化五，火化二，寒
化一，正化度也。其化上苦温，中咸温，下甘热，药食宜
也。”

甲申、甲寅岁，上少阳相火，中太宫土运，下厥阴木。火
化二，雨化五，风化八，正化度也。其化上咸寒，中咸和，
下辛凉，药食宜也。

乙酉、乙卯岁，上阳明金，中少商金运，下少阴火，热化
寒化“胜复同，邪气化度也。灾七宫。燥化四，清化四，热
化二，正化度也。其化上苦小温，中苦和，下咸寒，药食
宜也。”

丙戌、丙辰岁，上太阳水，中太羽水运，下太阴土，寒化
六，雨化五，正化度也。其化上苦热，中咸温，下甘热，药
食宜也。

丁亥、丁巳岁，上厥阴木，中少角木运，下少阳相火。清
化热化胜复同，邪气化度也。灾三宫。风化三，火化七，
正化度也。其化上辛凉，中辛和，下咸寒，药食宜也。
戊子、戊午岁，上少阴火，中太征火运，下阳明金。热化
七，清化九，正化度也。其化上咸寒，中甘寒，下酸温，药
食宜也。

己丑、己未岁上太阴土中少宫土运下太阳水风化
清化胜复同，邪气化度也。灾五宫，雨化五，寒化一，正
化度也。其化上苦热，中甘和，下甘热，药食宜也。
庚寅庚申岁上少阳相火，中太商金运，下厥阴木火
化七，清化九，风化三，正化度也。其化上咸寒，中辛温，
下辛凉，药食宜也。

辛卯、辛酉岁，上阳明金，中少羽水运，下少阴火，雨化
“风化胜复同，邪气化度也。灾一宫。清化九，寒化一，热
化七，正化度也。其化上苦小温，中苦和，下咸寒，药食
宜也。”

壬辰、壬戌岁，上太阳水，中太角木运，下太阴土，寒化
六，风化八，雨化五，正化度也。其化上苦温，中酸温，下
甘温，药食宜也。

“癸巳癸亥岁，上厥阴木，中少征火运，下少阳相火，寒
化雨化胜复同，邪气化度也。灾九宫，风化八，火化二，
正化度也。其化上辛凉，中咸和，下咸寒，药食宜也。
凡此定期之纪，胜复正化，皆有常数，不可不察。故知
其要者，一言而终，不知其要，流散无穷，此之谓也。”帝
曰：“善。五运之气，亦复岁乎？”岐伯曰：“郁极迺发，待时而
作也。”帝曰：“请问其所谓也？”岐伯曰：“五常之气，太过不
及，其发异也。”帝曰：“愿卒闻之。”岐伯曰：“太过者暴，不及
者徐，暴者为病甚，徐者为病持。”帝曰：“太过不及，其数
何如？”岐伯曰：“太过者其数成，不及者其数生，土常以
生也。”帝曰：“其发也何如？”岐伯曰：“土郁之发，岩谷震惊，
雷殷气交，埃昏黄黑，化为白气，飘骤高”深，击石飞空，
洪水迺从，川流漫衍，田牧土驹，化气迺敷，善为时雨，
始生始长，始化始成。故民病心腹胀肠鸣，而为数后，
甚则心痛胁䐜“呕吐霍乱，饮发注下，胕肿身重，云奔
雨府，霞拥朝阳，山泽埃昏。其迺发也，以其四气，云横
天山，浮游生灭，怫之先兆，金郁之发，天洁地明，风清
气切，大凉迺举，草树浮烟，燥气以行，霿雾数起，杀气
来至，草木苍干，金迺有声。故民病欬逆，心胁满引少
腹，善暴痛，不可反侧，嗌干面尘，色恶，山泽焦枯，土凝
霜卤”，“怫迺发也”，其气五，夜零白露，林莽声凄，怫之兆
也。水郁之发，阳气迺辟，阴气暴举，大寒迺至，川泽严
凝，寒雰结为霜雪，甚则黄黑昏翳，流行气交，迺为霜
杀，水乃见祥。故民病寒客心痛，腰脽痛，大关节不利，
屈伸不便，善厥逆，痞坚腹满，阳光不治，空积沈阴，白
埃昏暝，而迺发也。其气二，火前后，太虚深，元气犹麻
“散，微见而隐，色黑微黄，怫之先兆也。木郁之发太虚埃昏，云物以扰，大风迺至，屋发折木，木有变故。民病
胃脘当心而痛，上支两胁，鬲咽不通，食饮不下，甚则
耳鸣眩转，目不识人，善暴僵仆，太虚苍埃，天山一色，
或气浊色黄黑，郁若横云不起，雨而迺发也，其气无
常，长川草偃，柔叶呈阴，松吟高山，虎啸岩岫”怫之先
兆也。火郁之发，太虚曛翳，大明不彰，炎火行，大暑至，
山泽燔燎，材木流津，广厦腾烟，土浮霜卤，止水迺减，
蔓草焦黄，风行惑言，湿化迺后。故民病少气，疮疡痈
肿，胁腹胸背，面目四支。䐜“愤胪胀，疡痱呕逆，瘛疭骨
痛，节迺有动，注下温疟，腹中暴痛，血溢流注精液迺
少，目赤心热，甚则瞀闷懊憹，善暴死，刻终大温，汗濡
元府。”其迺发也，其气四，动复则静，阳极反阴，湿令迺
化，迺成华发水凝，山川冰雪，焰阳午泽，怫之先兆也，
有怫之应而后报也，皆观其极而迺发也。木发无时，
水随火也。谨候其时，病可与期。失时反岁，五气不行，
生化收藏，政无恒也。帝曰：“水发而雹雪，土发而飘骤，
木发而毁折，金发而清明，火发而曛昧，何气使然？”岐
伯曰：“气有多少，发有微甚，微者当其气，甚者兼其下，
征其下气，而见可知也。”